stanford-oval/wikipedia huggingface dataset:
Raymond Burr
Yksityiselämä

Burr syntyi Kanadan Brittiläisessä Kolumbiassa New Westminsterissä irlantilaisen isän ja Chicagosta muuttaneen äidin esikoisena. Burrilla oli kaksi sisarusta. Burr haavoittui toisen maailmansodan aikana Okinawan taistelussa. Hänen vanhempansa William ja Minerva palasivat vuonna 1955 yhteen elettyään 33 vuotta erillään. Äiti kuoli 81-vuotiaana 1974 ja isä 96-vuotiaana 1985.
Burr meni naimisiin Isabella Wardin kanssa vuonna 1947, mutta liitto päättyi pian eroon. Hän väitti olleensa jo aiemmin naimisissa skotlantilaisen "Annette Sutherlandin" kanssa ja että heillä olisi ollut yhteinen lapsi, joka olisi kuollut sairauteen 1950-luvulla. Tällaisten henkilöiden olemassaoloa ei ole kuitenkaan voitu todistaa. Vuodesta 1958 kuolemaansa Burr eli yhdessä Robert Benevidesin kanssa. Burr oli homo- tai biseksuaali, minkä paljastuminen olisi voinut siihen aikaan olla hänen uransa kannalta tuhoisaa.
Burr osti vuonna 1965 Fidžiltä Naitauban saarelta maata 1 600 hehtaaria mutta myi sen vuonna 1983. Hänellä todettiin tammikuussa 1993 syöpä vasemmassa munuaisessa, ja leikkaushoidon viivästyttyä tauti ehti levitä. Hän kuoli Kaliforniassa 76-vuotiaana.
Filmografia

Sudenpesä (1948)
Paikka auringossa (1951)
Takaikkuna (1954)
Godzilla (1954)
Godzilla 1985 (1985)
Aiheesta muualla

Kuvia tai muita tiedostoja aiheesta Raymond Burr Wikimedia Commonsissa
Raymond Burr Internet Movie Databasessa. (englanniksi)
Romanian kommunistinen puolue

| Romanian kommunistinen puolue> Partidul Comunist Român |
| --- | --- |
  
  
  
Perustettu:  8. toukokuuta 1921
Lopetti:  22. joulukuuta 1989
Ideologia:  kommunismi marxismi-leninismi
Poliittinen kirjo:  äärivasemmisto
Osoite:  Bukarest, Romania
Äänenkannattaja:  Scînteia
Värit:       punainen
Kansainväliset jäsenyydet:  Komintern (1921–1943) Kominform (1947–1956)
Nuorisojärjestö:  Kommunistisen nuorison liitto
Varhaisnuorisojärjestö:  Pioneerijärjestö
Tunnuslaulu:  ”Kansainvälinen”
  
Infobox OKNimi-testi OK: 
Romanian kommunistinen puolue (romaniaksi Partidul Comunist Român, lyh. PCR) oli Romaniassa toiminut kommunistinen puolue. Se hallitsi maata vuodet 1947–1989.
Historia

Toisessa maailmansodassa Romania soti Saksan puolella, mutta vaihtoi puolta neuvostojoukkojen lähestyessä maata. Vuonna 1945 Romaniaan asetettiin Neuvostoliiton tukema hallitus. Kommunistinen puolue ja sen liittolaiset voittivat vuoden 1946 parlamenttivaalit, minkä jälkeen maa alkoi siirtyä pois monipuoluejärjestelmästä.
Vuonna 1947 Romaniasta muodostettiin Romanian sosialistinen tasavalta. Seuraavina vuosina kommunistista puoluetta puhdistettiin toisinajattelijoista. Vuosina 1948-65 Romanian kommunistipuolue, johon oli vuonna 1948 yhdistetty Romanian sosiaalidemokraattinen puolue, toimi nimellä Romanian työväenpuolue (romaniaksi Partidul Muncitoresc Romîn 1948-64, Partidul Muncitoresc Român 1964-65). Romanian työväenpuolueen pääsihteerinä toimi Georghe Gheorghiu-Dej. Vuonna 1952 puoluejohtaja Gheorghiu-Dej nousi pääministeriksi.
Puolueen jäsenmäärä kasvoi aluksi nopeasti. Korkeimmillaan se oli vuonna 1948, jolloin yli miljoonan kasvanutta jäsenistöä alettiin puhdistaa vihamielisistä aineksista. Vihamielisillä aineksilla tarkoitettiin pääsihteerin vastaista oppositiota. Vuoteen 1955 mennessä puolueesta oli erotettu 450 000 jäsentä, minkä jälkeen jäsenmäärä alkoi nousta uudelleen. Vuonna 1964 jäseniä oli taas jo 1,37 miljoonaa.
Gheorghiu-Dej'n kuoltua vuonna 1965 Nicolae Ceaușescu nousi puolueen pääsihteeriksi. Johtajakautensa alkuvuosina hän oli suosittu johtaja sekä Romaniassa että länsimaissa, sillä hän vastusti Neuvostoliiton ylivaltaa. Ceaușescu muun muassa tuomitsi Tšekkoslovakian miehityksen vuonna 1968. Vuonna 1972 hänet valittiin maan presidentiksi. Ajan myötä Ceaușescun politiikka muuttui yhä itsevaltaisemmaksi. Hän rakensi ympärilleen henkilökultin ja nimitti kymmeniä sukulaisiaan korkeisiin virkoihin. Salainen poliisi Securitate ja tiukka mediasensuuri olivat osa Ceaușescun sortohallintoa.
Romanian kommunistinen hallinto kaatui vuoden 1989 vallankumouksessa, joka oli muihin Itä-Euroopan maihin verrattuna poikkeuksellisen verinen. Toisin kuin monet muut entiset kommunistivaltiot Euroopassa, Romania ei estänyt lailla entisten kommunistien osallistumista uuteen hallintoon.
Arvioiden mukaan jopa kaksi miljoonaa ihmistä tapettiin, vangittiin, karkotettiin tai uudelleensijoitettiin kommunistihallinnon alaisuudessa vuosina 1945–1989. Ensimmäinen tuomio rikoksista ihmisyyttä vastaan annettiin kuitenkin vasta vuonna 2016.
Aiheesta muualla

Kuvia tai muita tiedostoja aiheesta Romanian kommunistinen puolue Wikimedia Commonsissa
Ryan Tedder

| Ryan Tedder |
| --- | --- |
 Ryan Tedder kesällä 2013.
Henkilötiedot
Syntynyt: 26. kesäkuuta 1979 (ikä 45) Tulsa, Oklahoma, Yhdysvallat
Ammatti:  laulaja-lauluntekijä, musiikkituottaja
Muusikko
Laulukielet:  englanti
Aktiivisena:  1999–
Tyylilajit:  pop rock, vaihtoehto rock
Soittimet:  laulu, kitara, basso, rummut, piano, kosketinsoitin, syntetisaattori, tamburiini
Yhtyeet:  OneRepublic
Levy-yhtiöt:  Columbia Records 
Aiheesta muualla
myspace.com/aliastheproducer
  [ Muokkaa Wikidatassa ] [ ohje ]  
Ryan Benjamin Tedder (s. 26. kesäkuuta 1979 Tulsa, Oklahoma) on yhdysvaltalainen Grammypalkittu laulaja-lauluntekijä, musiikkituottaja ja multi-instrumentalisti. Hänet tunnetaan parhaiten OneRepublic-yhtyeen keulahahmona.
Tedder on tuottanut ja kirjoittanut kappaleita myös muun muassa Maroon 5:lle, Jennifer Lopezille, Adelelle, Beyoncélle, Taylor Swiftille, One Directionille, Ellie Gouldingille, B.o.B:lle, Kelly Clarksonille, Far East Movementille, Jordin Sparksille, Leona Lewisille, Gym Class Heroesille ja T-Painille.
Diskografia > OneRepublic

Dreaming Out Loud (2007)
Waking Up (2009)
Native (2013)
Oh My My (2016)
Aiheesta muualla

OneRepublicin viralliset sivut
Rodney Paavola

| Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Squaw Valley 1960 | jääkiekko |  |
Rodney Earland "Rod" Paavola (s. 21. elokuuta 1939 Hancock, Michigan, Yhdysvallat) oli  amerikansuomalainen jääkiekkopuolustaja ja olympiavoittaja, joka edusti urallaan Yhdysvaltoja.
Ura > Seuraura

Kaudella 1957–1958 Paavola pelasi vain kaksi ottelua IHL:ssä, mutta kausina 1960–1961, 1962–1963, 1963–1964 ja 1965–1966 hän pelasi joka kaudella vähintään 63 ottelua. Kaudella 1961–1962 hän edusti AHL:ssa pelannutta Providence Reds -joukkuetta.
Ura > Maajoukkueura

Paavola edusti Yhdysvaltoja vuoden 1959 maailmanmestaruuskilpailuissa. Vuoden 1960 olympialaisista hän saavutti joukkueineen kultaa. Hän sai kisojen jälkeen tarjouksen New York Rangersiltä, mutta päätti olla tarttumatta siihen.
Yksityiselämä

Jääkiekon lisäksi Paavola harrasti myös amerikkalaista jalkapalloa ja seiväshyppyä.
Rovakatu

| Rovakatu |
| --- | --- |
Maa:  Suomi
Tieluokka:  katu
Omistaja:  Rovaniemen kaupunki
Tienpitäjä:  Rovaniemen kaupunki
Pituus:  0,91 km
Alkupiste:  Hallituskatu
Päätepiste:  Valtatie 4, Kantatie 79 (0,91 km)
Päällyste:  asfaltti
Kaistaluku:  kaksi/yksikaistainen, lisäksi pysäköintikaistat
Rovakatu on Rovaniemen ydinkeskustassa sijaitseva katu, joka sijaitsee Maakuntakadun ja Kansankadun välissä. Se on Rovaniemen keskustan keskeisiä kauppakatuja ja yrityskeskittymiä. Myös kauppakeskus Sampokeskus sijaitsee osittain Rovakadun varrella. Joulun aikaan kadulla on jouluvalaistus.
Rovakatu on 910 metriä pitkä ja se on suuntaukseltaan etelälounaasta pohjoiskoilliseen. Katu alkaa Hallituskadulta ja päättyy Valtatie 4:lle johtavaan ramppiin sekä Kantatie 79:n risteykseen.  Katu on kaksikaistainen ja kaksisuuntainen lukuun ottamatta Pekankadun ja Toripuistikon välistä osuutta, jossa ajosuunta on etelästä pohjoiseen. Kadun varret on koko pituudelta varattu pysäköintikäyttöön lukuun ottamatta yksisuuntaisen osan länsipuolista reunaa sekä Toripuistikon jälkeistä osuutta.
Rovakadun merkittävimmät poikkikadut ovat Ruokasenkatu, Koskikatu ja Toripuistikko. Kadulla ei ole joukkoliikennettä lukuun ottamatta Toripuistikolta ja Poromiehentieltä Valtatie 4:lle menevää osuutta.
Rovakatua on uudistettu viimeksi vuonna 2006.
Robert Parrish

Robert R. Parrish (4. tammikuuta 1916 – 4. joulukuuta 1995) oli yhdysvaltalainen näyttelijä sekä elokuvaohjaaja ja -leikkaaja. Hän voitti leikkaajana Oscarin vuonna 1948 ja oli jälleen ehdolla 1950. Vuonna 1927 näyttelijänä debytoinut Parrish ryhtyi myös ohjaustöihin vuonna 1951.
Parrish oli näyttelijä Laura R. Parrishin (1887–1977) poika. Näyttelijät Helen ja Beverly Parrish olivat hänen sisaruksiaan.
Aiheesta muualla

Robert Parrish Internet Movie Databasessa. (englanniksi)
Rajaton Sings the Beatles with Lahti Symphony Orchestra

| Rajaton Sings the Beatles with Lahti Symphony Orchestra Rajaton |
| --- | --- | --- |

Studioalbumin tiedot
 Studio : iStudio (laulut)   Sibeliustalo (orkesteri)
 Julkaistu: 21. elokuuta 2015
 Formaatti: CD, LP-levy
 Tuottaja(t): Leri Leskinen
 Tyylilaji: a cappella   pop
 Kesto: 41.53
 Levy-yhtiö: Sony Music
 Levymerkki: Plastinka
Listasijoitukset
  Suomi: 3. (elokuu 2015)
Rajattoman muut julkaisut
| Kaksi astetta 2014 | Rajaton Sings the Beatles with Lahti Symphony Orchestra 2015 | Salaisuus 2016 |
Rajaton Sings the Beatles with Lahti Symphony Orchestra on suomalaisen a capella-yhtyeen Rajattoman yhdessä Lahden sinfoniaorkesterin kanssa tehty Rajattoman 14. albumi, jolle on koottu The Beatles-yhtyeen  Sgt. Pepper’s Lonely Hearts Club Band-albumin kappaleet sovitettuna suurelle sinfoniaorkesterille. Albumi on yhtyeen ainoa, joka julkaistiin CD-levyn lisäksi myös vinyylilevynä.
Kappaleet

Kaikki kappaleet säveltänyt ja sanoittanut John Lennon ja Paul McCartney, ellei toisin mainita. Kaikkien kappaleiden orkesterisovitukset Jaakko Kuusisto ja laulusovitukset Jaakko Kuusisto ja Jussi Chydenius, ellei toisin mainita.
Kappaleet > A-puoli

Sgt. Pepper’s Lonely Hearts Club Band – 2.08
With a Little Help from My Friends – 3.42
Lucy in the Sky with Diamonds – 3.43
Getting Better – 3.05 (sov. Jaakko Kuusisto ja Hannu Lepola)
Fixing a Hole – 2.24
She’s Leaving Home – 4.07
Being for the Benefit of Mr. Kite! – 2.25
Kappaleet > B-puoli

Within You Without You – 6.52 (säv. ja san. George Harrison)
When I’m Sixty-Four – 2.48
Lovely Rita – 2.29
Good Morning Good Morning – 2.05
Sgt. Pepper’s Lonely Hearts Club Band (Reprise) – 1.35
A Day in the Life – 6.30
Eleanor Rigby – 3.32 (sov. Jussi Chydenius) (A cappella -versio, vain CD-levyllä)
Kokoonpano > Rajaton

Essi Wuorela - laulu (sopraano)
Virpi Moskari - laulu (mezzosopraano)
Soila Sariola - laulu (altto)
Hannu Lepola - laulu (tenori)
Ahti Paunu - laulu (baritoni)
Jussi Chydenius - laulu (basso)
Kokoonpano > Sinfonia Lahti eli Lahden sinfoniaorkesteri

| 0 | 1 | 2 | 3 |
| --- | --- | --- | --- |
|  Jaakko Kuusisto - orkesterin johto  Maria Leino - 1. viulu (pääviulisti)  Kirill Terentiev - 1. viulu  Hannaliisa Pitkäpaasi - 1. viulu  Päivi Pöyry - 1. viulu  Petri Kaskela - 1. viulu  Antti Kinnunen - 1. viulu  Marja Eichhorn - 1. viulu  Arja Kaskela - 1. viulu  Johanna Latvala - 1. viulu  Virpi Saraluoto - 1. viulu  Johanna Franzon - 1. viulu  Aleksi Santavuori - 2. viulu  Seppo Linkola - 2. viulu  Anni-Kaisa Tikkala - 2. viulu  Marja Rouvali - 2. viulu  Anitta Engstrand - 2. viulu  Orvokki Kivinen - 2. viulu  Krista Jäänsola - 2. viulu  Laura Kokko - 2. viulu  |  Johanna Ellenberg-Haapaniemi - 2. viulu  Anna Rajamäki - alttoviulu  Anu Airas - alttoviulu  Katariina Ruokonen - alttoviulu  Marjatta Laasonen-Häggkvist - alttoviulu  Jarmo Räikkönen - alttoviulu  Riikka Lounamaa - alttoviulu  Lasse-Matti Laakso - alttoviulu  Ilkka Pälli - sello  Sanna Palas-Lassila - sello  Ilkka Uurtimo - sello  Hannu Kivilä - sello  Teet Järvi - sello  Antero Manninen - sello  Eero Munter - kontrabasso  Timo Ahtinen - kontrabasso  Petri Lehto - kontrabasso  Sampo Lassila - kontrabasso  Anna Rinta-Rahko - kontrabasso  Outi Viitaniemi - huilu  |  Eva Ryan - huilu  Lasse Junttila - oboe  Jukka Hirvikangas - oboe  Eeva Mäenluoma - klarinetti  Sven Va de Voorde - klarinetti  Essi Vartio - fagotti  Kjell Häggkvist - fagotti  Pertti Kuusi - käyrätorvi  Petri Komulainen - käyrätorvi  Mia Kasper - käyrätorvi  Jarkko Peltoniemi - käyrätorvi  Ari Heinonen - trumpetti  Veli-Pekka Kurjenniemi - trumpetti  Sami Siikala - trumpetti  Vesa Lehtinen - pasuuna  Antti Autio - pasuuna  Teemu Salmi - pasuuna  Juha Lauronen - lyömäsoittimet  Markku Krohn - lyömäsoittimet  Tuomo Huhdanpää - lyömäsoittimet  |  Petteri Kippo - lyömäsoittimet  Leena Saarenpää - harppu  Anu Silvasti - piano  |
Kokoonpano > Tuotanto

Leri Leskinen - tuottaja
Ilkka Herkman - miksaus ja laulujen äänitys iStudiolla (orkesteri äänitetty Sibeliustalolla)
Svante Forsbäck - masterointi Chartmakersilla
Ingo Petry (Take5 Music Production) - tuottaja (orkesteriäänitykset)
Thore Brinkmann (Take5 Music Production) - teknikko (orkesteriäänitykset)
Ville Paul Paasimaa - kannen valokuva
Markus Henttonen - orkesterin valokuva
Jarkko Heiniö / Kivi Paperi Sakset - kannen suunnittelu
Mikko Tukiainen - a&r (kommunikointi levy-yhtiön ja yhtyeen välillä)
Ryhmä 27

Don Luis de Góngora, Diego Velázquezin maalaama muotokuva vuodelta 1632.
Ryhmä 27 eli sukupolvi 27 (esp. Generación del 27) oli espanjalaisten runoilijoiden seura, joka nousi maan kirjallisuuspiireistä vuosina 1923–1927.
Ensimmäinen varsinainen kokoontuminen järjestettiin Sevillassa runoilija Luis de Góngoran kuolinpäivän 300-vuotismuiston kunniaksi. Kirjoittajat ja älymystö kerääntyivät Ateneo de Sevillaan, ja osallistujien joukossa olivat muun muassa Rafael Alberti ja Federico Garcia Lorca. Ryhmä 27 vaikutti mullistavalla tavalla Espanjan sekä espanjankielisten maitten kulttuuriin ja kirjallisuuteen. Esimerkiksi chileläinen Pablo Neruda sai ryhmältä paljon vaikutteita.
Tyylilaji

Ryhmä 27:n jäsenten taiteellisessa tuotannossa vaikuttivat tyylisuunnista lähinnä avantgarde, johon kuuluivat muun muassa ultraismi ja surrealismi. Muita keskeisiä piirteitä olivat perinnetietous, kuvakielen rikas käyttö, vapaa runomitta ja jopa naiivikin spontaanius sekä luonnonläheiset teemat. Näihin yhdisteltiin aimo ripaus vastakkainasettelua ja yhteiskunnallisuutta. Erilaisia marginaali-ilmiöitä saatettiin kuvata runsaasti. Yhtä, selkeää tyylisuuntaa ryhmälle ei kuitenkaan voida määritellä, sillä sen taiteilijat edustivat useita erilaisia aloja ja näkemyksiä.[lähde? ]
Risto Nuolimaa

Risto Olavi Nuolimaa (s. 1948) on suomalainen oikeustieteilijä. Hän oli vuosina 1988–1990 Lapin korkeakoulun oikeustieteen (taloudelliset suhteet) professori ja vuosina 1990-2012 Tampereen yliopiston kauppaoikeuden professori. Hänen tutkimuskohteensa on ollut osakeyhtiöoikeus ja myös kiinteistökauppa.
Nuolimaa oli Lakimiesliiton puheenjohtaja vuoteen 2012.
Samuel J. Tilden

| Samuel J>  Tilden |
| --- | --- |

New Yorkin 25. kuvernööri
 1. tammikuuta 1875 – 31. joulukuuta 1876  
Varakuvernööri:  William Dorsheimer
Edeltäjä:  John Adams Dix
Seuraaja:  Lucius Robinson
Henkilötiedot
Syntynyt: 9. helmikuuta 1814  New Lebanon, New York, Yhdysvallat
Kuollut: 4. elokuuta 1886 (72 vuotta)  Yonkers , New York, Yhdysvallat
Ammatti:  poliitikko
Tiedot
Puolue:  Demokraatit
Uskonto:  Kristitty
 Nimikirjoitus
Samuel Jones Tilden (9. helmikuuta 1814 – 4. elokuuta 1886) oli yhdysvaltalainen demokraattipoliitikko. Hän oli New Yorkin kuvernööri 1875–1876 ja demokraattisen puolueen presidenttiehdokas 1876.
Elämä

Tilden opiskeli lakimieheksi Yalen yliopistossa ja New Yorkin kaupunginyliopistossa. Valmistuttuaan lakimieheksi Tilden alkoi osallistumaan politiikkaan. Yhdysvaltain sisällissodassa Tilden tuki pohjoisvaltioita. Vuosina 1865-75 Tilden oli murrosvaiheessa eläneen demokraattipuolueen New Yorkin osavaltion osaston puheenjohtaja. Puheenjohtajana ollessaan Tildenillä oli merkittävä rooli niin kutsutun Tweedin ringin, johon kuuluneet poliitikot olivat huijanneet New Yorkin kaupungilta kymmeniä miljoonia dollareita, paljastamisessa.
Vuosina 1875-76 toimi New Yorkin kuvernöörinä. Kuvernöörinä ollessaan Tilden sai kansallista huomiota paljastaessaan jälleen kerran korruptoituneiden poliitikkojen ryhmän.
Tilden oli demokraattisen puolueen presidenttiehdokas vuoden 1876 vaaleissa. Tilden sai enemmän ääniä kuin vastaehdokas, republikaanien Rutherford B. Hayes, mutta ei kuitenkaan voittanut vaaleja. Ääntenlaskuun liittyneiden kiistojen takia äänestyksen lopputuloksen ratkaisi lopulta kongressin nimittämä erityiskomissio. Republikaanit ja demokraatit tekivät lopulta salaisen sopimuksen, jossa Hayes julistettaisiin vaalien voittajaksi, mutta republikaanit suostuisivat tiettyihin demokraattipuolueen poliittisiin vaatimuksiin. Tildenkin hyväksyi tämän sopimuksen, koska hän halusi välttää tilanteen, jossa epäselvyys vaalien voittajasta olisi johtanut väkivaltaisuuksiin.
Presidentinvaalien jälkeen Tilden vetäytyi päivänpolitiikasta, mutta jatkoi vaikuttamista demokraattisen puolueen kulisseissa. Tilden kuoli 4. elokuuta 1886.
Tilden, joka oli elämänsä aikana kerryttänyt huomattavan omaisuuden, lahjoitti testamentissaan suurimman osan varallisuudestaan säätiölle, joka sai tehtäväkseen perustaa New Yorkiin avoimen kirjaston.
Samuel Häkkinen

| Samuel Häkkinen> Henkilötiedot |
| --- | --- |
Syntynyt: 1988 (ikä 35–36) Heinola
Ohjaaja
Aktiivisena:  2009–
Aiheesta muualla
Viralliset kotisivut
IMDb 
Elonet
Samuel Häkkinen (ent. Sami Häkkinen, s. 1988 Heinola) on suomalainen elokuvaohjaaja.
Ura

Häkkinen on tehnyt lyhytelokuvia lapsesta saakka. Vuonna 2009 hän perusti yhdessä Henna Välkyn kanssa Silent Paprika Films -elokuva­tuotanto­yhtiön. Hän on ohjannut useita lyhytelokuvia, musiikkivideoita ja mainoksia. Hänen tunnetuimpia elokuviaan ovat Päätös № 30001 (2020), Seuraa Valkeaa Jänistä (2016), With You (2015) ja Hevosen Kyyneleet (2012).
Aiheesta muualla

Samuel Häkkinen Elonetissä.
Samuel Häkkinen Internet Movie Databasessa. (englanniksi)
Reetta Rönkä

Reetta Rönkä (s. 1989) on suomalainen radiojuontaja ja toimittaja. Koulutukseltaan Rönkä on yhteiskuntatieteiden maisteri Tampereen yliopistosta.
Ura

Työskentelyn media-alalla Rönkä aloitti vuonna 2007 Uusi Suomi -lehden kolumnistina, jossa hän työskenteli vuoteen 2012 asti. Vuosina 2009–2010 Rönkä työskenteli Yleisradiossa radiojournalistina, kunnes siirtyi vuonna 2011 Nelonen Medialle. Ensimmäiset kaksi vuotta Rönkä toimi Nelonen Median uutistoimittajana ja vuonna 2012 hän aloitti Nelosen uutisten ankkurina. Hän toimi uutisankkurina vuoteen 2014 asti.
Keväällä 2014 Rönkä alkoi juontaa YleX-kanavan YleX Etusivu -ohjelmaa. Vuonna 2016 hän siirtyi Ylen Prisma Studio -tiedeohjelman juontajaksi. Myöhemmin Rönkä siirtyi töihin viestintätoimisto Kaskas Mediaan.
Rönkä valmistui yhteiskuntatieteiden kandidaatiksi Tampereen yliopistosta vuonna 2015 ja maisteriksi vuonna 2018. Hän oli mukana työryhmässä, joka kirjoitti Kanava-palkitun ja Finlandia-ehdokkaana olleen Hyvän sään aikana: Mitä Suomi tekee kun ilmasto muuttaa kaiken -kirjan. Osana Hyvän sään aikana -työryhmää Rönkä on palkittu myös tiedonjulkistamisen valtionpalkinnolla.
Yksityiselämä

Röngän isä on Yle TV1:n entinen uutisankkuri Matti Rönkä ja äiti Helsingin Sanomien kulttuuritoimittaja ja kirjallisuuskriitikko Suvi Ahola. Hänen veljensä Otto Rönkä on työskennellyt Ylen Urheiluruudussa.
Rönkä on julkisesti kertonut paniikkikohtauksistaan, jotka olivat lopettaa hänen juontajan työnsä, mutta saaneensa lopulta apua terapiasta.
Aiheesta muualla

Reetta Rönkä YleX:ssä
Saarilampi (Saarijärvi, Kolkanlahti)

| Saarilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°45′26″N, 25°09′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saarijärven alue (14.61)
Laskuoja:  oja Peukalopuroon 
Järvinumero:  14.619.1.001
Mittaustietoja
Pinnankorkeus:  146,8 m  
Pituus:  680 m  
Leveys:  320 m  
Rantaviiva:  2,237 km  
Pinta-ala:  10,867 ha  
Tilavuus:  0,0002852 km³ 
Keskisyvyys:  2,62 m  
Suurin syvyys:  6,8 m  
Saaria:  ei saaria 
 fiSaarilampi 
Saarilampi  on Keski-Suomessa Saarijärvellä  Kolkanlahden lähellä sijaitseva lampi.
Maantietoa

Lampi on 680 metriä pitkä, 320 metriä leveä, ja sen pinta-ala on 10,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 285 200 kuutiometriä. Sen keskisyvyys on 2,6 metriä ja suurin syvyys on 6,8 metriä. Sen rantaviivan pituus on 2,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Peukalopuron valuma-alueeseen (14.619) se kuuluu. Lammen vedenpinnan korkeus on 146,8 metriä mpy.
Saarilampi (Multia, Linnankylä)

| Saarilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°29′02″N, 24°53′14″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Multianjoen valuma-alue (35.67)
Laskujoki:  oja Pokelaispuroon 
Järvinumero:  35.675.1.008
Mittaustietoja
Pinnankorkeus:  207,8 m  
Rantaviiva:  1,515 km  
Pinta-ala:  8,239 ha  
Tilavuus:  0.000021 km³ 
Keskisyvyys:  0,26 m  
Suurin syvyys:  0,8 m  
Saaria:  2 
 fiSaarilampi 
Saarilampi  on Keski-Suomessa Multialla Linnankylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 8,2 hehtaaria ja se on 500 metriä pitkä ja 300 metriä leveä.Lammen tilavuudeksi on saatu 21 400 kuutiometriä eli 0,021 miljoonaa kuutiometriä. Sen keskisyvyys on 0,3 metriä ja suurin syvyys on 0,8 metriä. Lammella on kartan mukaan kaksi saarta. Sen rantaviivan pituus on 1,5 kilometriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Multianjoen valuma-alueella (35.67), jonka Mykänjoen valuma-alueeseen (35.675) se kuuluu.
Sarah Knauss

Sarah Knauss vuonna 1897.
Sarah DeRemer Knauss (o.s. Clark) (24. syyskuuta 1880 – 30. joulukuuta 1999) oli yksi historian pitkäikäisimmistä ihmisistä, joiden iästä on saatavilla varmaa tietoa. Hän oli vanhin elossa oleva ihminen huhtikuusta 1998 kuolemaansa 119-vuotiaana. Hän on tiettävästi Yhdysvaltain ja Pohjois-Amerikan vanhin ihminen sekä neljäs henkilö maailmassa, joka on saavuttanut vähintään 117 vuoden ja toinen henkilö, joka on saavuttanut vähintään 118 vuoden iän.
Knauss syntyi Pennsylvaniassa ja meni vuonna 1901 naimisiin Abraham Lincoln Knaussin kanssa. Knauss jäi leskeksi miehen kuoltua vuonna 1965. Maailman vanhin elävä ihminen hänestä tuli Marie-Louise Meilleurin kuoltua 16. huhtikuuta 1998.
Knauss mainitsi vuonna 1995 kokevansa terveydentilansa hyväksi. Tytär Kathryn Sullivan (1903–2005) arveli äitinsä pitkän iän salaisuudeksi tämän rauhallista perusluonnetta. Knauss kuoli Pennsylvaniassa 33 tuntia ennen 2000-luvun alkua. Hänen jälkeensä maailman vanhin elävä ihminen oli Eva Morris.[lähde? ]
Knauss on todistetusti maailman kolmanneksi vanhimmaksi elänyt ihminen. Vuonna 1986 kuolleen japanilaismiehen Shigechiyo Izumin uskottiin aiemmin eläneen 120-vuotiaaksi, mutta tämä on sittemmin kyseenalaistettu. Knaussin edellä on todistetusti vain ranskalainen Jeanne Calment, joka kuoli 122-vuotiaana vuonna 1997 sekä Kane Tanaka, joka ohitti Knaussin iän 10. huhtikuuta 2022.[lähde? ]